Järgmine päev varusime end uuesti ronimiseks sobilike riietega, haarasime kaasa matkatoite, suppi ning vaatasime mõtlikult pilvist  taevast. Jaagup jäi kenasti kurja ilma ning mägede eest pesuruumi raamatu ning läpaka seltsi peitu, samal ajal kui me ülejäänud asusime teele tolle kerge mäeaheliku poole, mida mööda liikusid väidetavalt vanurid ning roomamisvõimelised imikud. Kõigepealt autosse, siis paati. Viimane sõitis mingi pool tunnikest ning oli täis igasuguseid erinevaid inimesi - nii hardcore välimusega matkajaid, kui kepiga vanamehi.